VEGA præsenterer
**Den fremadstormende electropop-trio Julias Moon er klar til Lille VEGA**
*Efter at have været været Ugens Uundgåelige, nomineret til P3-Talentet og spillet på SPOT er electropop-bandet Julias Moon til efteråret klar til at turnere Danmark rundt. Turnéen bringer dem til København og Lille VEGA den 6. december.*

**Succes med raketfart og ny udgivelse på vej**
Den københavnske trio Julias Moon har med raketfart skabt sig et navn efter deres første single, ”[Bay](http://www.youtube.com/watch?v=sACKF5Lsllw)”, blev Ugens Uundgåelige på P3 i oktober. Singlen blev fulgt op af ep’en ”Backseat Thunder”, der sikrede dem en nominering til årets P3-Talentet og P3 Lytterhittet for førnævnte single samt et gig til årets SPOT Festival.

I marts udgav bandet så den nye single ”Lipstick Lies”, der er forløberen til deres kommende suite-udgivelse *Technicolor Vision*, som efter planen skulle udkomme i løbet af sommeren. *Technicolor VISION* kommer til at bestå af fire singler, fire videoer, fire scenarier, der hver især sætter en ny farve på electropop-trioen.
[Se videoen til ”Lipstick Lies”](http://youtu.be/IXF8WpSoDkE).

**Tårnhøje forventninger til fælles turné med Freja Kirk**
I forlængelse af udgivelsen drager Julias Moon på en omfattende Danmarksturné sammen med sangerinden Freja Kirk. Forventningerne til den fælles turné er skyhøje, som man kan se i denne [præsentationsvideo](http://gaffa.dk/nyhed/84274), som Gaffa lavede med kunstnerne under SPOT Festival.

Intet mindre end 19 fælles koncerter skal Julias Moon og Freja Kirk spille. Turnéen omfatter heldigvis også en koncert i VEGA, hvor de den 6. december giver deres første koncert på VEGAs mellemste scene.

**Eklektiske inspirationskilder**
Sex og melankoli er gennemgåede temaer i Julias Moons tekstunivers. Tematikker der har gjort sig gældende op gennem soul-traditionen og poppen. Med elektroniske cutting-edge produktioner skaber trioen en moderne nordisk lyd, der refererer til både amerikansk R&B, neo-soul, 80’er synthpop, 90’er-Euro og nyere britisk electronica. Et udtryk for en ny generations mange inspirationskilder og pick and choose-mentalitet, der hos Julias Moon udmunder i en skarptskåret og uimodståelig elektronisk pop-vision.

Bandet består af sangskriver/vokalist Louis Samson Myhre, komponist/bassist Nicolai Gabold og producer/komponist Oliver Kincaid

**Fakta om koncerten**
Julias Moon (DK)

Lørdag den 6. december kl. 21

Lille VEGA, Enghavevej 40, 1674 Kbh. V

110 kr. + gebyr

Forsalg via VEGAs hjemmeside og Billetnet.
Læs mere om koncerten på

*For yderligere oplysninger kontakt venligst*
Anders Madsen
Online-redaktør, VEGA

akm@vega.dk - 3326 0946